Diari Oficial de la Generalitat Valenciana


Sumari del DOGV 3746, del 10-05-2000 (2000/3183)

RESOLUCIÓ d'1 de març de 2000, del conseller d'Obres Públiques, Urbanisme i Transports, que fa referència a la sentència ferma número 298, de 12 de març de 1993, del Tribunal Superior de Justícia de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3746

Data del DOGV
:   10-05-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/3183


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ d'1 de març de 2000, del conseller d'Obres Públiques, Urbanisme i Transports, que fa referència a la sentència ferma número 298, de 12 de març de 1993, del Tribunal Superior de Justícia de la Comunitat Valenciana. [2000/Q3183]
  
Vist per la Sala Contenciosa Administrativa del Tribunal Superior de Justícia de la Comunitat Valenciana, Secció Primera, el recurs número 1/712/1988-p, promogut pel senyor Juan Antonio García Solera, contra la Resolució de 27 de març de 1987, de la Conselleria d'Obres Públiques, Urbanisme i Transports, sobre l'aprovació del Pla General d'Ordenació Urbana d'Alacant, ha sigut dictada la sentència número 298, de 12 de març, de 1993, la part dispositiva de la qual diu així:
  
«Decidim
  
Estimar l'actual recurs contenciós administratiu interposat pel senyor Juan Antonio García Solera, contra la Resolució de 21 de març de 1998, de la Conselleria d'Obres Públiques, Urbanisme i Transports de la Generalitat Valenciana, que desestima el recurs de reposició dirigit pel demandant respecte a l'Acord de 27 de març de 1987, sobre l'aprovació definitiva de la revisió del Pla General d'Ordenació Urbana d'Alacant, en allò que afecta a la unitat d'actuació número 23. I hem de declarar i declarem contraris al dret els actes impugnats, i els anul·lem, en allò que fa referència, exclusivament, a l'expressa unitat d'actuació número 23. No es fa expressa imposició de costes».
  
Vista la sentència de 26 de juliol de 1999, de la Secció Cinquena de la Sala Contenciosa Administrativa del Tribunal Suprem, dictada en el recurs de cassació número 4.145/1993, per la qual s'acorda:
  
«Declarem que no és procedent el recurs de cassació interposat per l'Ajuntament d'Alacant contra la sentència de la Sala Contenciosa Administrativa del Tribunal Superior de Justícia de la Comunitat Valenciana de 12 de març de 1993, i condemna la part recurrent al pagament de les costes causades».
  
Per això, aquesta Conselleria d'Obres Públiques, Urbanisme i Transports, de conformitat amb el que disposen els articles 103 i següents de la Llei Reguladora de la Jurisdicció Contenciosa Administrativa, estableix que es complisca en els seus propis termes l'expressada sentència ferma número 298, de 12 de març de 1993, del Tribunal Superior de Justícia de la Comunitat Valenciana.
  
València, 1 de març de 2000.- El conseller d'Obres Públiques, Urbanisme i Transports: José Ramón García Antón».
  
València, 17 d'abril de 2000.- El secretari general: Gaspar Peral Ribelles.